ສຳພາດ ທ່ານວັນນະສັກ ສີກຸນລະບຸດ ຫົວໜ້າທີມ ຂະແໜງເຄື່ອງຈັກຂົດເຫຼັກແຜ່ນ
ວີໂອເອ ສຳພາດທ່ານວັນນະສັກ ສີກຸນລະບຸດ ຫົວໜ້າທີມ ຂະແໜງເຄື່ອງຈັກຂົດເຫຼັກແຜ່ນ ຢູ່ບໍລິສັດ Royal Sheet Metal ທີ່ເມືອງ Holland ລັດ Michigan ສະຫະລັດອາເມຣິກາ.
ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວ ຂອງວີໂອເອ ມື້ນີ້ ເຮົາຈະນຳເອົາ ການສຳພາດກັບ ທ່ານວັນນະສັກ ສີກຸນລະບຸດ ຫົວໜ້າທີມ ຂະແໜງເຄື່ອງຈັກຂົດ ເຫລັກແຜ່ນ ເພື່ອນຳໄປປະກອບເຄື່ອງໃຊ້ ແລະກໍ່ສ້າງຕ່າງໆ ທ່ານວັນນະສັກ ໄດ້ເຂົ້າ ມາຕັ້ງຖິ່ນຖານຢູ່ໃນສະຫະລັດໃນປີ 1985 ແລະໄດ້ປະກອບວິຊາອາຊີບຢູ່ບໍລິສັດແຫ່ງ ນີ້ມາເປັນເວລາກວ່າ 30 ປີແລ້ວ ທ່ານວັນນະສັກ ໄດ້ແບ່ງປັນປະສົບການໆເຮັດວຽກຢູ່ ໃນສະຫະລັດ ແລະສັງຄົມຊີວິດຢູ່ໃນເຂດຂອງທ່ານຊຶ່ງ ກິ່ງສະຫວັນ ຈະນຳມາສະເໜີ ໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບມື້ນີ້ ຂ້າພະເຈົ້າຈະນຳເອົາການສຳພາດກັບ ທ່ານ ວັນນະ ສັກ ສີກຸນລະບຸດ ອາເມຣິກັນເຊື້ອສາຍລາວ ຫົວໜ້າທີມ ຂະແໜງເຄື່ອງຈັກຂົດເຫລັກ ແຜ່ນ ເພື່ອນຳໄປປະກອບເປັນເຄື່ອງໃຊ້ ແລະກໍ່ສ້າງຕ່າງໆ ຢູ່ໃນສະຫະລັດອາເມຣິກາ ການກໍ່ສ້າງຮ້ານຄ້າ ຕຶກສູງໆທີ່ເຮົາເຫັນຢູ່ນັ້ນ ເຂົາເຈົ້າບໍ່ໃຊ້ດິນຈີ່ມາກໍ່ ຫລືເທຊິມັງປຸກ ສ້າງ ແຕ່ໄດ້ໃຊ້ເຫລັກທັງໝົດເປັນໂຄງລ່າງ ສ່ວນໃຫຍ່ເປັນເສົາຫລັກ ຂາງເຫລັກ ຮ່າງ ເຫລັກທັງໝົດເພື່ອຄວາມແໜ້ນໜາຖາວອນ ແລະເພື່ອຄວາມປອດໄພ ທ່ານວັນນະສັກ ລູກບ້ານຫລານເມືອງປາກເຊ ໄດ້ເຂົ້າມາຕັ້ງຖິ່ນຖານຢູ່ເມືອງ Holland ລັດ Michigan ຕັ້ງຢູ່ທາງພາກຕາເວັນອອກສຽງເໜືອຂອງສະຫະລັດ ແລະໄດ້ເລີ່ມເຮັດວຽກໃຫ້ບໍລິສັດ Royal Sheet Metal ເມື່ອສາມທົດສະວັດກ່ອນ ທ່ານວັນນະສັກ ໄດ້ກ່າວຕໍ່ວີໂອເອ ກ່ຽວກັບໜ້າທີ່ວຽກການຂອງຜູ້ກ່ຽວດັ່ງນີ້ : ຢູ່ໃນປະຊາຄົມລາວ-ອາເມຣິກັນທົ່ວສະຫະລັດ ບໍ່ວ່າຈະເປັນປະຊາຄົມນ້ອຍ ຫລືໃຫຍ່ ກໍຕາມ ເຂົາເຈົ້າຈະບໍ່ລົດລະໃນການສ້າງຕັ້ງປະຊາຄົມໃຫ້ເປັນກ້ອນເປັນໜ່ວຍ ເຫລື້ອມໃສຕໍ່ພຸດທະສາສະໜາ ແລະນັບຖືສາສະໜາອື່ນໆຢ່າງເສລີ ວັດວາອາຮາມ ແລະໂບດເປັນສັນຍາລັກຂອງຄວາມເຊື່ອຖື ແລະເປັນສູນກາງຂອງສັງຄົມ ທ່ານວັນ ນະສັກ ໄດ້ກ່າວເຖິງບັນຍາກາດ ການຕັ້ງຖິ່ນຖານ ແລະສິ່ງແວດລ້ອມຢູ່ໃນເຂດເມືອງ Holland ບ່ອນທີ່ທ່ານຢູ່ອາໄສສູ່ຟັງດັ່ງນີ້ : ການສຶກສາເປັນສິ່ງສຳຄັນສຸດໃນຊີວິດຂອງຊາວອາເມຣິກັນ ໂດຍສະເພາະພວກເດັກ ນັອຍທຸກຄົນຕ້ອງເຂົ້າໂຮງຮຽນ ໄດ້ຮັບການສຶກສາ ອັນມີກົດໝາຍບັງຄັບ ເດັກນ້ອຍ ອາເມຣິກັນຈະພາກັນເລີ້ມເຂົ້າໂຮງຮຽນອະນຸບານເມື່ອອາຍຸໄດ້ສາມສີ່ປີ ແລະເຂົ້າໂຮງ ຮຽນປະຖົມເວລາອາຍຸໄດ້ 5 ປີ ຫລັງຈາກນັ້ນເຂົາເຈົ້າກໍຈະຮຽນຂຶ້ນໄປເປັນລຳດັບຈົນຈົບມັດທະຍົມ ເວລາພວກເຂົາເຈົ້າມີອາຍຸໄດ້ 1718 ປີ ການສຶກສາຢູ່ໂຮງຮຽນຫຼວງບໍ່ ໄດ້ເສຍຄ່າ ເພາະສະນັ້ນພວກເດັກນ້ອຍອາເມຣິກັນ ຈຶ່ງມີພື້ນຖານການສຶກສາດີພໍສົມ ຄວນ ທີ່ຈະພາກັນປະກອບວິຊາອາຊີບຕ່າງໆ ການສຶກສາຂັ້ນມະຫາວິທະຍາໄລ ຈະ ຕ້ອງໄດ້ໃຊ້ເງິນຕົນເອງ ຊຶ່ງທ່ານວັນນະສັກ ໄດ້ໃຫ້ຂໍ້ຄິດເຫັນກ່ຽວກັບລູກເຕົ້າຂອງທ່ານ ກ່ຽວກັບການສຶກສາດັ່ງນີ້: ທ່ານວັນນະສັກ ສີກຸນລະບຸດ ເກີດທີ່ແຂວງຈຳປາສັກ ປະເທດລາວ ໄດ້ເຂົ້າມາຕັ້ງ ຖິ່ນຖານ ຢູ່ໃນສະຫະລັດໃນປີ 1985 ແລະໄດ້ປະກອບວິຊາອາຊີບກ່ຽວກັບຂະແໜງເຄື່ອງຈັກຂົດເຫລັກແຜ່ນ ມາເປັນເວລາ 30 ກວ່າປີແລ້ວ ແລະຄາດວ່າ ຈະອອກກິນ ເບ້ຍບໍານານໃນອານາຄົດອັນໃກ້ໆນີ້ ທ່ານວັນນະສັກ ເປັນໂຕຢ່າງພົນລະເມືອງດີຂອງສະຫະລັດຄົນນຶ່ງ ທີ່ໄດ້ປະກອບສ່ວນສ້າງເສດຖະກິດສະຫະລັດອາເມຣິກາໃຫ້ ຈະເລີນຮຸ່ງເຮືອງ ທ່ານໄດ້ກ່າວມ້ວນທ້າຍກ່ຽວກັບ ຊີວິດຂັ້ນຕົ້ນຂອງທ່ານດັ່ງນີ້: ວີໂອເອ ຂໍສະແດງຄວາມຂອບໃຈຕໍ່ທ່ານ ວັນນະສັກ ສີກຸນລະບຸດ ທີ່ໄດ້ແບ່ງປັນປະ ສົບການກ່ຽວກັບຊີວິດຂອງທ່ານ